CELEX: 32021D1711
Language: hu
Date: 2021-09-23 00:00:00
Title: A Bizottság (EU) 2021/1711 határozata (2021. szeptember 23.) a Bizottságot a beruházási vitákkal foglalkozó nemzetközi bíróságok tagjai feladatainak ellátására pályázó jelöltek kiválasztásában segítő testület tagjainak kinevezéséről

2021.9.24.   
               
               
                  HU
               
               
                  Az Európai Unió Hivatalos Lapja
               
               
                  L 339/123
               
            
         A BIZOTTSÁG (EU) 2021/1711 HATÁROZATA
         (2021. szeptember 23.)
         a Bizottságot a beruházási vitákkal foglalkozó nemzetközi bíróságok tagjai feladatainak ellátására pályázó jelöltek kiválasztásában segítő testület tagjainak kinevezéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         mivel:
         
                     (1)
                  
                  
                     A Bizottság 2020. december 16-án elfogadta a Bizottságot a beruházási vitákkal foglalkozó nemzetközi bíróságok vagy más nemzetközi bíróságok tagjai feladatainak ellátására pályázó, valamint tartaléklistákon szereplő jelöltek kiválasztásában segítő testület (a továbbiakban: a testület) létrehozásáról szóló C(2020)8905 final határozatot.
                  
               
                     (2)
                  
                  
                     A C(2020)8905 final határozat szerint a testület célja a szigorú kiválasztási eljárás kialakítása, valamint a függetlenség, a pártatlanság és szakértelem tekintetében a legmagasabb szintű normáknak megfelelő személyek kiválasztása.
                  
               
                     (3)
                  
                  
                     A C(2020)8905 final határozat 4. cikkének (1) bekezdése értelmében a testület négy tagból áll, akik közül egyet a Bizottságnak, egyet a Tanácsnak, egyet a tagállamoknak, egyet pedig az Európai Parlamentnek kell jelölnie.
                  
               
                     (4)
                  
                  
                     A Bizottság 2021 januárjában nyílt pályázati felhívást tett közzé a testület Bizottság által jelölendő tagjának kiválasztására (1).Időközben az Európai Parlament és Tanács, valamint a tagállamok is lefolytatták a testület általuk jelölendő tagjainak kiválasztására irányuló eljárásaikat.
                  
               
                     (5)
                  
                  
                     Az Európai Parlament elnöke 2021. március 17-én tájékoztatta a Bizottság elnökét a Parlament által jelölt női és férfi pályázó nevéről, hogy a Bizottság kinevezési határozatában figyelembe vehesse a testület nemek közötti egyensúlyát.
                  
               
                     (6)
                  
                  
                     A Bizottság 2021. május 17-én lezárta a kiválasztási eljárását.
                  
               
                     (7)
                  
                  
                     A Tanács 2021. július 22-én tájékoztatta a Bizottságot a Tanács, illetve a tagállamok jelöltjének nevéről,
                  
               ELFOGADTA EZT A HATÁROZATOT:
         
            1. cikk
            A Bizottság a következő személyeket nevezi ki a C(2020) 8905 final határozattal létrehozott testület tagjaivá:
            
                        (1)
                     
                     
                        Bruno SIMMA;
                     
                  
                        (2)
                     
                     
                        Inge GOVAERE;
                     
                  
                        (3)
                     
                     
                        Jan KLABBERS;
                     
                  
                        (4)
                     
                     
                        Pavel ŠTURMA.
                     
                  
         
            2. cikk
            A C(2020)8905 final határozat 4. cikkének (6) bekezdésével összhangban és sorsolás alapján:
            
                        (1)
                     
                     
                        Inge GOVAERE és Pavel ŠTURMA kinevezése az e határozat kihirdetésének napjától számított hatéves, meg nem újítható időtartamra szól;
                     
                  
                        (2)
                     
                     
                        Bruno SIMMA és Jan KLABBERS kinevezése az e határozat kihirdetésének napjától számított kilencéves, meg nem újítható időtartamra szól.
                     
                  
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. szeptember 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  Elérhető a következő linken: https://trade.ec.europa.eu/doclib/docs/2021/january/tradoc_159356.01.2021.pdf